**Ministru kabineta rīkojuma projekta**

**“Par zemes vienības “Pavasari”, Naudītes pagastā, Dobeles novadā piekritību valstij un tās nostiprināšanu zemesgrāmatā uz valsts vārda Aizsardzības ministrijas personā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17. panta piektā daļa.Ministru kabineta 2016. gada 29. marta noteikumu Nr. 190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 13. punkts.Likums “Par valsts un pašvaldību zemes īpašuma tiesībām un to nostiprināšanu zemesgrāmatā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizsardzības ministrija izstrādājusi Ministru kabineta rīkojuma projektu “Par zemes vienības “Pavasari”, Naudītes pagastā, Dobeles novadā piekritību valstij un tās nostiprināšanu zemesgrāmatā uz valsts vārda Aizsardzības ministrijas personā”, kas paredz saglabāt valsts īpašumā zemes vienību ar kadastra Nr. 4680 005 0057, “Pavasari”, Naudītes pagastā, Dobeles novadā un reģistrēt to zemesgrāmatā uz valsts vārda Aizsardzības ministrijas personā.Saskaņā ar Nekustamā īpašuma valsts kadastra informācijas sistēmas datiem nekustamais īpašums (nekustamā īpašuma kadastra Nr. 4680 005 0057) “Pavasari”, Naudītes pagastā, Dobeles novadā sastāv no zemes vienības (zemes vienības kadastra apzīmējums 4680 005 0057) 1,6 ha platībā un kūts būves (būves kadastra apzīmējumu 4680 005 0057 002); zemes vienības status ir rezerves zemes fonds, būves piederība nav noskaidrota.Saskaņā ar Ministru kabineta noteikumu Nr. 236 “Aizsardzības ministrijas nolikums” 4.4.1 apakšpunktu Aizsardzības ministrija, plānojot Nacionālo bruņoto spēku vidēja termiņa un ilgtermiņa spēju attīstību, tajā skaitā infrastruktūru, personālu, finanses un nodrošinājumu ar materiāltehniskajiem līdzekļiem, ir izvērtējusi un pieņēmusi lēmumu, ka zemes vienība ir stratēģiski nepieciešama valsts aizsardzības funkciju nodrošināšanai. Ministru kabinets 2015. gada 9. septembrī ir pieņēmis rīkojumu Nr. 542 “Par zemes reformas pabeigšanu Dobeles novada lauku apvidū” https://likumi.lv/ta/id/276472.Saskaņā ar Zemes pārvaldības likuma 17. panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Atbilstoši Ministru kabineta 2016. gada 29. marta noteikumu Nr. 190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr. 190) 13. punktam, rīkojuma projektu ministrija var sagatavot un iesniegt Ministru kabinetā tūlīt pēc šo noteikumu [3. punktā](http://likumi.lv/ta/id/281257-kartiba-kada-pienem-lemumu-par-rezerves-zemes-fonda-ieskaitito-zemes-gabalu-un-ipasuma-tiesibu-atjaunosanai-neizmantoto#p3) minētā saraksta publiskošanas, ja sarakstā norādītā zemes vienība ir valstij piekritīga zeme un ministrijas rīcībā ir pašvaldības sniegtā informācija par to, ka sarakstā norādītā zemes vienība, tai skaitā zemes vienības domājamā daļa, piekrīt vai pieder valstij. Valsts zemes dienests saskaņā ar Noteikumu Nr. 190 3. punktu, publisko sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība.Atbilstoši Noteikumu Nr. 190 5. punktā noteiktajam, sarakstā norādīto zemes vienību piekritība vai piederība valstij ir jāvērtē saskaņā ar likumu „Par valsts un pašvaldību zemes īpašuma tiesībām un to nostiprināšanu zemesgrāmatās”.Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta septīto daļu Ministru kabinets pieņem rīkojumu par zemes piekritību valstij attiecībā uz visām šā likuma 8. pantā minētajām valstij piekrītošajām zemēm.Saskaņā ar Civillikuma 930. panta piezīmi un 968. pantu nekustamas bezsaimnieka lietas piekrīt valstij. Nekustamā īpašuma sastāvā esošās būves (būves kadastra apzīmējumu 4680 005 0057 002) piederība nav noskaidrota, līdz ar to būve kā bezīpašnieka manta jāatzīst valstij. Dobeles novada pašvaldība 2017. gada 22. augusta vēstulē Nr. 2.6./2159 “Par informācijas sniegšanu” informē, ka zemes vienība (zemes vienības kadastra apzīmējums 4680 005 0057) “Pavasari”, Naudītes pagastā, Dobeles novadā nav piekritīga vai piederīga pašvaldībai, kā arī nav tai nepieciešama, tādējādi pašvaldība neiebilst, ka Aizsardzības ministrijas sagatavo un virza apstiprināšanai Ministru kabineta rīkojuma projektu par zemes vienības saglabāšanu valsts īpašumā Aizsardzības ministrijas personā. |
| 3. | Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017. gads | Turpmākie trīs gadi (*euro*) |
| 2018 | 2019 | 2020 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | 0 |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |
| 5. Precizēta finansiālā ietekme: | X | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar zemes vienības ierakstīšanu zemesgrāmatā uz valsts vārda Aizsardzības ministrijas personā, tiks segti valsts budžeta līdzekļu ietvaros no budžeta programmas 33.00.00 “Aizsardzības īpašumu pārvaldīšana”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz 16. Valsts aizsardzības politikas jomu.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktu publicē oficiālajā izdevumā „Latvijas Vēstnesis”, to publicējot elektroniski tīmekļa vietnē www.vestnesis.lv. |

Aizsardzības ministrs R.Bergmanis

Vīza: Aizsardzības ministrijas valsts sekretārs J.Garisons

S.Grizāne 67300223

Sarmite.Grizane@vamoic.gov.lv

D. Pulkstene, 67335154

Diana.Pulkstene@mod.gov.lv